pythainlp/thaigov-v2-corpus-22032023 huggingface dataset:
วันอังคารที่ 31 สิงหาคม 2564
สำนักงานปลัดกระทรวงอุตสาหกรรม ขยายเวลา WFH 100% ถึง 15 กันยายน 2564
ขยายเวลา WFH 100% ถึงวันที่ 15 กันยายน 2564 สามารถติดต่อสำนักงานปลัดกระทรวงอุตสาหกรรมได้ 5 ช่องทาง
สำนักงานปลัดกระทรวงอุตสาหกรรม...ขยายเวลา WFH 100%...ถึง 15 กันยายน 2564
สามารถติดต่อเราได้ 5 ช่องทาง
1. www.industry.go.th
2. https://www.facebook.com/industryprmoi
3. โทรศัพท์
4. อีเมล์
5. ไปรษณีย์
วันพฤหัสบดีที่ 14 ตุลาคม 2564
“กอช. ยกระดับพัฒนาระบบแอปพลิเคชัน เพิ่มทักษะการเงินให้สมาชิกและตัวแทน กอช. เรียนรู้การเงินออนไลน์ อยู่ที่ไหนก็เรียนได้”
กอช. เชิญชวนสมาชิกและตัวแทน กอช. เรียนรู้เพิ่มทักษะทางการเงินออนไลน์ ผ่านแอปพลิเคชัน กอช. สะดวกสบาย อยู่ที่ไหนก็เรียนรู้การเงินได้ ไม่มีค่าใช้จ่าย รับวุฒิบัตรหลังเรียนจบหลักสูตรทันที ดาวน์โหลดแอปพลิเคชัน กอช. ได้ทั้งระบบ Android, HarmonyOS และ iOS
กองทุนการออมแห่งชาติ หรือ กอช. เชิญชวนสมาชิกและตัวแทน กอช. เรียนรู้เพิ่มทักษะทางการเงินออนไลน์ ผ่านแอปพลิเคชัน กอช. สะดวกสบาย อยู่ที่ไหนก็เรียนรู้การเงินได้ ไม่มีค่าใช้จ่าย รับวุฒิบัตรหลังเรียนจบหลักสูตรทันที ดาวน์โหลดแอปพลิเคชัน กอช. ได้ทั้งระบบ แอนดรอยด์ (Android), ฮาร์โมนีโอเอส (HarmonyOS) และไอโอเอส iOS สอบถามข้อมูลเพิ่มเติมสายด่วนเงินออม โทร. 02-049-9000
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า กอช. ยกระดับพัฒนาระบบ “แอปพลิเคชัน กอช.” โฉมใหม่ ให้สมาชิกและตัวแทน กอช. เพิ่มทักษะความรอบรู้ทางการเงินของประชาชนไทย (Financial Literacy) อยู่ที่ไหนก็เรียนรู้การเงินได้ ไม่มีค่าใช้จ่าย เพื่อส่งเสริมการเรียนรู้และเข้าใจวิธีการบริหารจัดการเงินร่วมกับตลาดหลักทรัพย์แห่งประเทศไทย เรียนเคล็ดลับและเครื่องมือในการบริหารจัดการเรื่องเงินแบบง่ายๆ เพื่อพัฒนาทักษะทางการเงินที่ยั่งยืน (Sustainable Mechanism)ให้เกิดการตระหนักรู้ (Awareness) ถึงความสำคัญของการบริหารจัดการเงินและเข้าถึงข้อมูลทางการเงิน รวมทั้งเข้าใจขั้นตอนการบริหารจัดการหนี้ เพื่อนำไปประยุกต์ใช้อย่างเหมาะสมเพื่อสร้างความมั่นคงในชีวิตตนเอง ครอบครัวและสามารถแนะนำหรือให้คำปรึกษาผู้อื่นได้ด้วย
สำหรับการเข้าใช้งานง่ายๆ เพียงเข้าแอปพลิเคชัน กอช. เมนูเลือกเมนู “คลังความรู้” เลือก e-Learning เลือกเมนูสำรับการเงินสามัญประจำบ้าน ชุดที่ 1 เข้าเรียนและทำแบบทดสอบ เมื่อผลการทำแบบทดสอบผ่านเกณฑ์ที่กำหนดไว้จะได้รับวุฒิบัตรหลังเรียนจบหลักสูตรทันที
ทั้งนี้ กอช. จะจัดเพิ่มความรู้ทางการเงินใหม่ๆ ให้ท่วงทันต่อสถานการณ์ในปัจจุบันและสถานการณ์โลก ส่งเสริมความรู้ให้สมาชิก และตัวแทน กอช. ไม่ตกเทรนด์ความรู้แวดวงการเงิน ไม่ถูกหลอกจากภัยทางเงินต่างๆ อีกด้วย
“คุณออม รัฐช่วยออม คุณได้บำนาญ”
วันอังคารที่ 12 กรกฎาคม 2565
โฆษกรัฐบาลเผย "นายกฯ" แนะประชาชนสังเกตอาการก่อนออกเดินทาง ในช่วงวันหยุดยาว 13-17 ก.ค.นี้  เน้นปฏิบัติตน ตามมาตรการป้องกันโควิด-19
โฆษกรัฐบาลเผย "นายกฯ" แนะประชาชนสังเกตอาการก่อนออกเดินทาง ในช่วงวันหยุดยาว 13-17 ก.ค.นี้  เน้นปฏิบัติตน ตามมาตรการป้องกันโควิด-19 สถานประกอบการ/สถานที่ท่องเที่ยวยึดหลัก COVID Free Setting  พร้อมมอบ ก. สาธารณสุข ติดตามประเมินสถานการณ์อย่างใกล้ชิด
วันนี้ (12 กรกฎาคม 2565) นายธนกร วังบุญคงชนะ โฆษกประจำสำนักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยประชาชนที่จะออกเดินทางกลับภูมิลำเนาท่องเที่ยวช่วงวันหยุดยาว ระหว่างวันที่ 13-17 กรกฎาคมนี้ รวมทั้งการรวมกลุ่มทำกิจกรรมในวันอาสาฬหบูชาและวันเข้าพรรษา ขอให้สังเกตอาการ ประเมินตนเองก่อนออกเดินทางหรือรวมกิจกรรม ปฏิบัติตนตามมาตรการป้องกันโควิด-19 เน้นสวมหน้ากาก เว้นระยะห่าง ล้างมือ เพื่อความปลอดภัยทั้งต่อตนเองและชุมชน ส่วนสถานประกอบการ สถานที่ท่องเที่ยวต่าง ๆ ยังขอให้ปฏิบัติตามมาตรการ COVID Free Setting ทั้งนี้ นายกรัฐมนตรีได้มอบหมายกระทรวงสาธารณสุขเฝ้าระวังและประเมินสถานการณ์อย่างใกล้ชิดต่อเนื่อง และยืนยันว่า ระบบสาธารณสุขทั่วประเทศมีความพร้อมรองรับทุกระดับสถานการณ์ รวมทั้งหากยอดผู้ติดเชื้อพุ่งสูงขึ้น
สำหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 1,679 ราย จำแนกเป็น ผู้ป่วยในประเทศ 1,679 ราย ผู้ป่วยมาจากต่างประเทศ 0 ราย ผู้เสียชีวิต 23 ราย ผู้ที่กำลังรักษาตัว 23,617 ราย และมียอดผู้ที่หายป่วยกลับบ้านแล้ว 2,115 ราย ทำให้มียอดผู้ป่วย ยืนยันสะสมตั้งแต่ 1 ม.ค. 65 จำนวน 2,325,098 ราย จำนวนผู้ที่หายป่วยสะสมจำนวน 2,325,540 ราย จำนวนผู้ป่วยปอดอักเสบรักษาตัวอยู่ในโรงพยาบาล 788 ราย
วันพฤหัสบดีที่ 1 กรกฎาคม 2564
ออมสิน คว้ารางวัล APEA 2021 “Corporate Excellence” ประเภทธุรกิจการเงิน
ธนาคารออมสินได้รับรางวัล The Prestigious Asia Pacific Enterprise Awards (APEA) 2021 ในสาขา Corporate Excellence องค์กรที่การบริหารจัดการที่เป็นเลิศประเภทธุรกิจการเงิน ภายในงานประกาศผลรางวัล APEA 2021 จัดขึ้น ในรูปแบบ Virtual Platform
ธนาคารออมสิน ได้รับรางวัล The Prestigious Asia Pacific Enterprise Awards (APEA) 2021 ในสาขา Corporate Excellence องค์กรที่การบริหารจัดการที่เป็นเลิศประเภทธุรกิจการเงิน ภายในงานประกาศผลรางวัล APEA 2021 ซึ่ง Enterprise Asia องค์กรอิสระที่สนับสนุนการพัฒนาศักยภาพทางธุรกิจ เพื่อส่งเสริมผู้ประกอบการชั้นนำทั่วภูมิภาคเอเชียจัดขึ้น ในรูปแบบ Virtual Platform เมื่อวันที่ 30 มิถุนายน 2564
สำหรับรางวัลดังกล่าวเป็นรางวัลระดับภูมิภาคเอเชีย โดยมอบให้กับองค์กรที่มีการบริการจัดการที่เป็นเลิศ มีผลการดำเนินงานโดดเด่น สะท้อนถึงศักยภาพการดำเนินงานที่มีประสิทธิภาพ การบริหารงานเพื่อการเติบโตอย่างยั่งยืน และส่งเสริมการเรียนรู้เพื่อพัฒนาศักยภาพของพนักงานอย่างบูรณาการ ซึ่งถือเป็นรางวัลแห่งความสำเร็จและความภาคภูมิใจของธนาคารออมสิน กับการดำเนินงานเพื่อช่วยเหลือประชาชนฐานราก และผู้ประกอบการ SMEs ในการช่วยยกระดับรายได้ คุณภาพชีวิต และลดความเหลื่อมล้ำของสังคม ผ่านมาตรการต่างๆ ตามนโยบายของรัฐบาลได้อย่างมีประสิทธิภาพ ควบคู่ไปกับการดำเนินภารกิจเพื่อสังคมอย่างเป็นรูปธรรม
วันอังคารที่ 17 พฤษภาคม 2565
นายกฯ ลงนามในสมุดแสดงความเสียใจ ประธานาธิบดีแห่งสหรัฐอาหรับเอมิเรตส์ และเจ้าผู้ครองรัฐอาบูดาบี เสด็จสวรรคต
นายกฯ ลงนามในสมุดแสดงความเสียใจ ประธานาธิบดีแห่งสหรัฐอาหรับเอมิเรตส์ และเจ้าผู้ครองรัฐอาบูดาบี เสด็จสวรรคต
วันนี้ (17 พฤษภาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า เวลา 15.30 น. ณ สถานเอกอัครราชทูตสหรัฐอาหรับเอมิเรตส์ประจำประเทศไทย อาคาร CRC Tower All Seasons ถนนวิทยุ เขตปทุมวัน พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ลงนามในสมุดแสดงความเสียใจ เนื่องจาก เชค เคาะลีฟะฮ์ บิน ซัยยิด อัลนะฮ์ยาน (His Highness Sheikh Khalifa bin Zayed Al Nahyan) ประธานาธิบดีแห่งสหรัฐอาหรับเอมิเรตส์ และเจ้าผู้ครองรัฐอาบูดาบี เสด็จสวรรคต เมื่อวันที่ 13 พฤษภาคม 2565
โดยในโอกาสการเดินทางไปลงนามของนายกรัฐมนตรีครั้งนี้ ได้ทักทายพูดคุยหารือกับ
นายซัยฟ์ อับดุลลอฮ์ มุฮัมมัด คอลฟาน อัชชามิซีย์ (His Excellency Saif Abdulla Mohammed Khalfan Alshamisi) เอกอัครราชทูตสหรัฐอาหรับเอมิเรตส์ ประจำประเทศไทย
ทั้งนี้ เชค มุฮัมมัด บิน ซัยยิด อัลนะฮ์ยาน (His Highness Sheikh Mohammed bin Zayed Al Nahyan) มกุฎราชกุมารรัฐอาบูดาบีและรองผู้บัญชาการทหารสูงสุดสหรัฐอาหรับเอมิเรตส์ ได้ขึ้นดำรงตำแหน่งประธานาธิบดีสหรัฐอาหรับเอมิเรตส์และเจ้าผู้ครองรัฐอาบูดาบีพระองค์ใหม่
วันอังคารที่ 22 มิถุนายน 2564
กรมการขนส่งทางบก ยกระดับบริการชำระภาษีรถประจำปีออนไลน์
กรมการขนส่งทางบก กระทรวงคมนาคม ยกระดับบริการชำระภาษีรถประจำปีออนไลน์ที่เว็บไซต์ https://eservice.dlt.go.th และแอปพลิเคชัน DLT Vehicle Tax สะดวก รวดเร็ว รอรับเครื่องหมายการเสียภาษีและใบเสร็จรับเงินทางไปรษณีย์
นางพรรณี พุ่มพันธ์ รองอธิบดีกรมการขนส่งทางบก กระทรวงคมนาคม เปิดเผยว่า กรมการขนส่งทางบก (ขบ.) มุ่งมั่นพัฒนาบริการชำระภาษีรถประจำปี ตามพระราชบัญญัติรถยนต์ พ.ศ. 2522 เพื่ออำนวยความสะดวกให้เจ้าของรถสามารถชำระภาษีรถประจำปีได้อย่างสะดวกและรวดเร็ว มีหลากหลายช่องทางในการให้บริการ โดยหนึ่งในช่องทางที่เป็นที่นิยมของเจ้าของรถในปัจจุบัน คือ การชำระภาษีรถประจำปีออนไลน์ ซึ่งเดิมระบบออนไลน์จะรองรับเฉพาะรถที่ไม่ต้องผ่านการตรวจสภาพเท่านั้น ส่งผลให้ที่ผ่านมาเจ้าของรถเก๋ง รถกระบะ รถตู้ ที่มีอายุการใช้งานเกิน 7 ปี หรือรถจักรยานยนต์ที่มีอายุการใช้งานเกิน 5 ปี ต้องเลือกใช้บริการผ่านช่องทางอื่นแทน ทั้งนี้ ปัจจุบัน ขบ. ได้พัฒนาช่องทางชำระภาษีรถประจำปีออนไลน์ให้รองรับรถยนต์และรถจักรยานยนต์ตามพระราชบัญญัติรถยนต์ พ.ศ. 2522 ได้ทุกอายุการใช้งานแล้ว เป็นการยกระดับการให้บริการประชาชนได้ครอบคลุมยิ่งขึ้น โดยเจ้าของรถสามารถชำระภาษีรถออนไลน์ได้ที่เว็บไซต์ ขบ. https://eservice.dlt.go.th หรือผ่านแอปพลิเคชัน DLT Vehicle Tax กรณีเป็นรถที่ค้างชำระภาษีเกินกว่า 1 ปี หรือรถเก๋ง รถกระบะ รถตู้ ที่มีอายุการใช้งานเกิน 7 ปี หรือรถจักรยานยนต์ที่มีอายุการใช้งานเกิน 5 ปี ให้นำรถเข้าตรวจสภาพกับสถานตรวจสภาพรถ (ตรอ.) ให้เรียบร้อยก่อนดำเนินการ ส่วนรถที่ไม่มีเงื่อนไขต้องตรวจสภาพรถก่อนชำระภาษีสามารถดำเนินการได้ทันที บริการออนไลน์ดังกล่าวอำนวยความสะดวกสามารถชำระภาษีรถประจำปีล่วงหน้าได้ภายใน 90 วัน ก่อนวันที่ภาษีรถสิ้นอายุ โดยเลือกชำระเงินผ่าน e-Banking บัตรเครดิต บัตรเดบิต เคาน์เตอร์ธนาคารหรือสถาบันการเงินที่เข้าร่วมโครงการ ทำให้ไม่ต้องเดินทางมาที่สำนักงานขนส่ง อยู่ที่ไหนก็สามารถชำระภาษีรถประจำปีได้ รอรับเครื่องหมายการเสียภาษีและใบเสร็จรับเงินทางไปรษณีย์ ภายใน 5 วันทำการ นับจากวันชำระเงิน อย่างไรก็ตาม บริการชำระภาษีรถออนไลน์ยังมีข้อจำกัดสำหรับรถบางประเภท เช่น รถติดตั้งแก๊ส และรถที่ค้างชำระภาษีรถเกิน 3 ปี ยังไม่สามารถชำระภาษีผ่านระบบออนไลน์ได้
รองอธิบดีกรมการขนส่งทางบก กล่าวเพิ่มเติมว่า วันครบกำหนดชำระภาษีรถประจำปีของรถแต่ละคันจะขึ้นอยู่กับวันจดทะเบียนของรถคันนั้น ๆ โดยสามารถตรวจสอบได้จากคู่มือรถ หรือวันที่ปรากฏบนเครื่องหมายการเสียภาษี หรือเว็บไซต์ชำระภาษีรถออนไลน์ของ ขบ. ที่เมนูสอบถามข้อมูลค่าภาษีรถประจำปี ตรวจสอบได้ทั้งวันครบอายุภาษีรถ อัตราค่าภาษีที่ต้องชำระ และหากเป็นรถที่เข้าข่ายต้องนำไปตรวจสภาพรถก่อนจะปรากฏข้อมูลแจ้งให้เจ้าของทราบ ซึ่งเป็นอีกหนึ่งบริการเพื่อให้เจ้าของรถได้วางแผนชำระภาษีรถประจำปีได้ภายในระยะเวลาที่กำหนด เนื่องจากการชำระภาษีรถประจำปีล่าช้าจะมีค่าปรับร้อยละหนึ่งต่อเดือน และหากไม่ดำเนินการชำระภาษีรถประจำปีติดต่อกันเกิน 3 ปี จะส่งผลให้ทะเบียนรถถูกระงับทำให้ไม่สามารถดำเนินการทางทะเบียนรถได้ ทั้งการโอนเปลี่ยนชื่อ แจ้งเปลี่ยนสี แก้ไขรายการคู่มือรถ เป็นต้น ทำให้เกิดปัญหาและความยุ่งยากในภายหลัง จึงขอให้เจ้าของรถดำเนินการชำระภาษีรถประจำปีให้เรียบร้อยเป็นปัจจุบัน ส่วนเจ้าของรถที่หยุดใช้รถ เลิกใช้รถ หรือรถชำรุดสูญหาย เป็นเหตุให้รถใช้งานไม่ได้ทุกกรณี ให้แจ้งการไม่ใช้รถ ณ สำนักงานขนส่งที่รถนั้นจดทะเบียนอยู่ เพื่อไม่ให้มีภาระต้องชำระภาษีประจำปี
วันจันทร์ที่ 27 กันยายน 2564
ประกาศ ขสมก. ประจำวันที่ 24 กันยายน 2564​ พบพนักงานติดเชื้อไวรัส COVID-19 จำนวน​ 4 ราย
ประกาศ ขสมก. ประจำวันที่ 24 กันยายน 2564​ พบพนักงานติดเชื้อไวรัส COVID-19 จำนวน​ 4 ราย
1)​ พนักงานเก็บค่าโดยสารรถธรรมดา สาย 42 เพศชาย อายุ 58 ปี (พนักงานดังกล่าวปฏิบัติหน้าที่ช่วยงานธุรการ ณ อู่บรมราชชนนี เนื่องจากป่วยเป็นโรคไตวาย)
2) พนักงานเก็บค่าโดยสารรถปรับอากาศ​สาย 511 เพศหญิง อายุ 25 ปี
3) พนักงานขับรถโดยสารธรรมดา สาย 24 เพศชาย อายุ 39 ปี
4) พนักงานเก็บค่าโดยสารรถธรรมดา สาย 136 เพศชาย อายุ 48 ปี
วันอังคารที่ 12 เมษายน 2565
ออมสิน ย้ำประชาชนอย่าหลงเชื่อ SMS ชวนกู้เงิน ไม่ใช่ข้อความจากออมสิน
ตามที่มีกลุ่มมิจฉาชีพแอบอ้างชื่อธนาคารออมสิน ส่งข้อความ “ยื่นสินเชื่อGSBออมสิน” SMS และ Line แล้วให้กดลิงก์นั้น ขอย้ำและแจ้งเตือนประชาชนอีกครั้ง ข้อความหรือลิงก์ดังกล่าว เป็น SMS ปลอม ไม่ใช่ข้อความจากธนาคารออมสิน
นายวิทัย รัตนากร ผู้อำนวยการธนาคารออมสิน เปิดเผยว่า ตามที่มีกลุ่มมิจฉาชีพแอบอ้างชื่อ ธนาคารออมสิน ส่งข้อความ “ยื่นสินเชื่อGSBออมสิน” ไปที่กล่องข้อความ SMS และ Line แล้วให้กดลิงก์นั้น ขอย้ำและแจ้งเตือนลูกค้าประชาชนอีกครั้ง ข้อความหรือลิงก์ดังกล่าว เป็น SMS ปลอม ไม่ใช่ข้อความจากธนาคารออมสิน โดยธนาคารไม่มีนโยบายส่ง SMS ชักชวนให้ลูกค้าคลิกกู้เงินหรือแจ้งวงเงินกู้ให้ทำธุรกรรมใด ๆ
การให้บริการของธนาคารออมสินผ่านสื่อออนไลน์ ไม่มีการเชิญชวนลูกค้าด้วยวิธีการดังกล่าว แต่จะเป็นการประชาสัมพันธ์ผลิตภัณฑ์และบริการ หรือการให้ข้อมูลที่ถูกต้องผ่านช่องทางของธนาคาร ได้แก่ เว็บไซต์ธนาคาร www.gsb.or.th รวมถึงเพจเฟสบุ๊ค ไลน์ Twitter และ IG ภายใต้ชื่อ “GSBSociety” เท่านั้น ตลอดจนการประชาสัมพันธ์ผ่านสื่อมวลชนที่มีความน่าเชื่อถือ ทั้งนี้ หากประชาชนพบพฤติกรรมในสื่อสังคมออนไลน์ใดเป็นที่น่าสงสัยไปในทางทุจริตหลอกลวง และเกิดความไม่แน่ใจ ให้รีบติดต่อสอบถามที่ GSB Contact Center โทร.1115 หรือช่องทางออนไลน์ของธนาคารข้างต้น รวมถึงสาขาธนาคารออมสินที่สะดวก โดยธนาคารจะดำเนินการเอาผิดทางกฎหมายให้ถึงที่สุด.
https://www.gsb.or.th/news/gsbpr9-65/
วันจันทร์ที่ 21 มิถุนายน 2564
การรถไฟแห่งประเทศไทยขุดเจาะอุโมงค์รถไฟทางคู่สายยาวที่สุดในประเทศไทย ระยะทาง 5.2 กม.
การรถไฟแห่งประเทศไทยประสบความสำเร็จในการขุดเจาะอุโมงค์รถไฟทางคู่สายยาวที่สุดในประเทศไทย ระยะทาง 5.2 กม. บริเวณบ้านหินลับ อ.มวกเหล็ก จ.สระบุรี ซึ่งเป็นส่วนหนึ่งในโครงการรถไฟทางคู่สายตะวันออกเฉียงเหนือ ช่วงมาบกะเบา - ชุมทางถนนจิระ
นายนิรุฒ มณีพันธ์ ผู้ว่าการรถไฟแห่งประเทศไทย เปิดเผยว่า การรถไฟฯ ประสบความสำเร็จในการขุดเจาะอุโมงค์รถไฟทางคู่สายยาวที่สุดในประเทศไทย บริเวณบ้านหินลับ อ.มวกเหล็ก จ.สระบุรี ซึ่งเป็นส่วนหนึ่งโครงการก่อสร้างรถไฟทางคู่สายตะวันออกเฉียงเหนือ ช่วงมาบกะเบา-ชุมทางถนนจิระ โดยมีความยาวภายในอุโมงค์ทั้งสิ้น 5.2 กิโลเมตร หรือคิดเป็นระยะทางในอุโมงค์ทั้งขาขึ้นและขาล่องรวมกว่า 10.4 กิโลเมตร เป็นการก่อสร้างอุโมงค์รถไฟทั้งหมด 3 อุโมงค์ คือ 1.อุโมงค์หินลับ 5.20 กิโลเมตร 2.อุโมงค์มวกเหล็ก 0.26 กิโลเมตร และ3.อุโมงค์คลองขนานจิตร 1.17 กิโลเมตร บนพื้นที่ จ.สระบุรี ถึง จ.นครราชสีมา ซึ่งอุโมงค์มวกเหล็กและอุโมงค์คลองขนานจิตรได้เจาะทะลุหากันเป็นที่เรียบร้อยไปก่อนหน้านี้
“การขุดเจาะอุโมงค์รถไฟถือเป็นความก้าวหน้าครั้งสำคัญ โดยทางกิจการร่วมค้า ไอทีดี - อาร์ที ซึ่งเป็นความร่วมมือระหว่าง บริษัท อิตาเลียนไทย ดีเวล๊อปเมนต์ จำกัด (มหาชน) และ บริษัท ไร้ท์ทันเน็ลลิ่ง จำกัด (มหาชน) ผู้รับจ้างสัญญาที่ 3 งานอุโมงค์รถไฟ ได้กดปุ่มระเบิดอุโมงค์หินลับทะลุหากันทั้งหมด(Tunnel Breakthrough) สำเร็จเป็นที่เรียบร้อยแล้ว”
สำหรับโครงการก่อสร้างรถไฟทางคู่สายตะวันออกเฉียงเหนือ ช่วงมาบกะเบา-ชุมทางถนนจิระ มีระยะทางรวม 132 กิโลเมตร ถือเป็นรถไฟทางคู่สายสำคัญ และเป็น 1 ใน 5 เส้นทางรถไฟที่อยู่ในแผนยุทธศาสตร์การพัฒนาโครงสร้างพื้นฐานด้านคมนาคมขนส่งของไทย พ.ศ. 2558-2565 โดยเมื่อสร้างเสร็จจะช่วยลดระยะเวลาการเดินทางและขนส่งในเส้นทางรถไฟสายตะวันออกเฉียงเหนือ ดึงดูดให้ประชาชนหันมาใช้รถไฟเพื่อการเดินทางและขนส่งสินค้ามากขึ้น รวมถึงยังช่วยประหยัดพลังงานเชื้อเพลิงที่ใช้ในภาคการขนส่งของประเทศ
นอกจากนี้ยังช่วยกระจายความเจริญไปสู่ภูมิภาค ทั้งด้านเศรษฐกิจ การคมนาคม และส่งเสริมการท่องเที่ยว ตลอดจนช่วยเชื่อมโยงโครงข่ายคมนาคมและระบบขนส่งสาธารณะในพื้นที่โครงการกับระดับภูมิภาค และต่อเนื่องไปยังประเทศเพื่อนบ้านได้อย่างมีประสิทธิภาพ ขณะเดียวกัน การรถไฟฯ ยังได้ปรับปรุงจุดตัดทางรถไฟตลอดแนวเส้นทางโครงการเพื่อช่วยลดอุบัติเหตุ และเพิ่มความปลอดภัยให้ประชาชนที่สัญจรผ่านจุดตัดทางรถไฟอีกด้วย
วันอังคารที่ 28 มิถุนายน 2565
รัฐมนตรีว่าการกระทรวงยุติธรรม นำคณะผู้บริหารกระทรวงยุติธรรม ร่วมบันทึกเทปโทรทัศน์ถวายพระพร เนื่องในวันเฉลิมพระชนมพรรษาพระบาทสมเด็จพระเจ้าอยู่หัว
รัฐมนตรีว่าการกระทรวงยุติธรรม นำคณะผู้บริหารกระทรวงยุติธรรม ร่วมบันทึกเทปโทรทัศน์ถวายพระพร เนื่องในวันเฉลิมพระชนมพรรษาพระบาทสมเด็จพระเจ้าอยู่หัว ณ สถานีวิทยุโทรทัศน์แห่งประเทศไทย (NBT ๒ HD)
ในวันอังคารที่ ๒๘ มิถุนายน ๒๕๖๕ เวลา ๑๔.๓๐ น. นายสมศักดิ์ เทพสุทิน รัฐมนตรีว่าการกระทรวงยุติธรรม นำคณะผู้บริหารกระทรวงยุติธรรม ร่วมบันทึกเทปโทรทัศน์ถวายพระพร เนื่องในวันเฉลิมพระชนมพรรษาพระบาทสมเด็จพระเจ้าอยู่หัว ณ สถานีวิทยุโทรทัศน์แห่งประเทศไทย (NBT ๒ HD) ถนนวิภาวดีรังสิต กรุงเทพมหานคร
วันเสาร์ที่ 25 กันยายน 2564
ครม. เห็นชอบโครงการพัฒนาและเสริมสร้างความเข้มแข็งเศรษฐกิจฐานราก 6 จว. วงเงิน 1,942.30 ลบ. ประชาชนได้ประโยชน์กว่า 1,356,370 คน
....
ที่ประชุม ครม. (21 ก.ย.) เห็นชอบโครงการพัฒนาและเสริมสร้างความเข็มแข็งของเศรษฐกิจฐานราก ครั้งที่ 6 จำนวน 6 จังหวัด (เชียงใหม่ แม่ฮ่องสอน สกลนคร ชัยนาท ราชบุรี สุพรรณบุรี) แบ่งออกเป็น 4 กลุ่ม 834 โครงการ ดังนี้
.
1.โครงการพัฒนาสินค้าท่องเที่ยว บริการ และการค้า 21 โครงการ
2.โครงการยกระดับประสิทธิภาพและสร้างมูลค่าเพิ่มด้านการเกษตร 21 โครงการ
3.โครงการส่งเสริมและพัฒนาทักษะฝีมือแรงงาน 13 โครงการ
4.โครงการพัฒนาโครงสร้างพื้นฐานชุมชน 779 โครงการ
.
คาดว่าจะเกิดการจ้างงาน 16,836 คน และมีผู้ได้รับประโยชน์ไม่น้อยกว่า 1,356,370 คน 102,723 ครัวเรือน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันศุกร์ที่ 24 กันยายน 2564
“รมช.มนัญญา” ตรวจเยี่ยมสำนักวิจัยและพัฒนาการเกษตร จ.พิษณุโลก
“รมช.มนัญญา” ตรวจเยี่ยมสำนักวิจัยและพัฒนาการเกษตร จ.พิษณุโลก เน้นย้ำเฝ้าระวังสารพิษตกค้างในผลไม้ สร้างความเชื่อมั่นผู้บริโภค พร้อมผลักดันโชว์ศักยภาพเมล็ดพันธุ์แต่ละภาค
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรละสหกรณ์ กล่าวภายหลังลงพื้นที่ตรวจเยี่ยมการดำเนินงานของสำนักวิจัยและพัฒนาการเกษตรเขตที่ 2 จังหวัดพิษณุโลก อำเภอเมือง จังหวัดพิษณุโลก โดยรับฟังบรรยายสรุปภารกิจ และเยี่ยมชมห้องปฏิบัติการวิเคราะห์สารพิษตกค้าง โดยมี นายวิศิษฐ์ ศรีสุวรรณ์ อธิบดีกรมส่งเสริมสหกรณ์ นายสมบัติ ตงเต๊า รองอธิบดีกรมวิชาการเกษตร นางสาวฉันทนา คงนคร ผู้อำนวยการสำนักวิจัยและพัฒนาการเกษตร เขตที่ 2 หัวหน้าส่วนราชการ เข้าร่วมว่า กระทรวงเกษตรและสหกรณ์ โดยกรมวิชาการเกษตรได้ขับเคลื่อนนโยบายสำคัญในการพัฒนาภาคเกษตร ด้านวิจัย พัฒนาการผลิตพืช รวมถึงทดสอบเทคโนโลยีการเกษตร และการแก้ปัญหาของเกษตรกร งานด้านพัฒนาสินค้าเกษตรสู่มาตรฐาน GAP เกษตรอินทรีย์ และเป็นหน่วยรับรองแหล่งผลิต GAP พืช เกษตรอินทรีย์ ส่งเสริมเกษตรกรรมยั่งยืน เพื่อเสริมสร้างความเข้มแข็ง ลดต้นทุน และเพิ่มประสิทธิภาพการผลิตที่เหมาะสม
ทั้งนี้ กรมวิชาการเกษตร โดยสำนักวิจัยและพัฒนาการเกษตรเขตที่ 2 มีกลุ่มพัฒนาการตรวจสอบพืชและปัจจัยการผลิต เป็นหน่วยงานหนึ่งที่ตรวจสารพิษตกค้างในผักและผลไม้เพื่อการรับรองแหล่งผลิตพืช GAP และพืชอินทรีย์ รวมทั้งตรวจเฝ้าระวังสารพิษตกค้างในผักและผลไม้จากแหล่งจำหน่ายต่าง ๆ โดยมีหน้าที่รับผิดชอบภาคเหนือตอนล่าง 7 จังหวัด ได้แก่ กำแพงเพชร ตาก พิจิตร พิษณุโลก เพชรบูรณ์ สุโขทัย และอุตรดิตถ์ ผักและผลไม้ส่วนใหญ่ที่สุ่มตรวจ ได้แก่ มะม่วง ลำไย พริก ส้มโอ ส้ม หอมแบ่ง มะยงชิด ส้มโอ และ มะเขือ เป็นต้น ห้องปฏิบัติการสามารถตรวจวิเคราะห์สารพิษตกค้างได้จำนวน 202 ชนิดสาร ด้วยเครื่องมือวิทยาศาสตร์ขั้นสูง ซึ่งผลการตรวจสารพิษตกค้างจากแปลง GAP และการตรวจเพื่อเฝ้าระวังสารพิษตกค้างในผักและผลไม้จากแหล่งจำหน่ายต่าง ๆ ที่ตรวจพบต้องมีปริมาณการตกค้างไม่เกินค่ามาตรฐานความปลอดภัย
จากนั้น รมช.เกษตรฯ ตรวจเยี่ยมการดำเนินงานของศูนย์วิจัยและพัฒนาเมล็ดพันธุ์พืชพิษณุโลก พร้อมทั้งเยี่ยมชมห้องปฏิบัติการตรวจสอบคุณภาพเมล็ดพันธุ์ ได้การรับรองตามมาตรฐานสมาคมทดสอบเมล็ดพันธุ์นานาชาติ (International Seed Testing Association; ISTA) เมื่อปี 2560 ที่มีความพร้อมพัฒนาเป็นศูนย์ตรวจรับรองแบบเบ็ดเสร็จ ซึ่งกระทรวงเกษตรและสหกรณ์ มีนโยบายพัฒนาให้ประเทศไทยเป็นศูนย์กลางเมล็ดพันธุ์รองรับประชาคมอาเซียน (Seed Hub) และมีแผนแม่บทขับเคลื่อนยุทธศาสตร์ศูนย์กลางเมล็ดพันธุ์เพื่อเพิ่มศักยภาพการส่งออกเมล็ดพันธุ์ไทย รักษาความเป็นผู้นำต่อยอดความมั่นคงและความยั่งยืนของเมล็ดพันธุ์ไทยในภูมิภาค ตลอดจนเกษตรกรไทยเข้าถึงเมล็ดพันธุ์คุณภาพดีอย่างเพียงพอ
“เมล็ดพันธุ์เป็นปัจจัยสำคัญของการผลิตพืช เป็นต้นน้ำของการผลิตที่ทำให้ผลผลิตสูงและมีคุณภาพดี จึงได้มอบแนวทางการดำเนินงานโดยให้สำนักวิจัยและพัฒนาการเกษตรเขตที่ 1-8 แสดงศักยภาพของการผลิตเมล็ดพันธุ์หรือพันธุ์ที่โดดเด่นตามภูมิภาค เนื่องจากเมล็ดพันธุ์ที่ผลิตโดยกรมวิชาการเกษตรเป็นปัจจัยที่สำคัญเพราะเป็นลูกผสมเปิด สามารถเก็บพันธุ์ไว้ขยายพันธุ์ต่อได้ พร้อมทั้งให้ความรู้แก่เกษตรกรในการเก็บรักษาเมล็ดพันธุ์พืช” รมช.มนัญญา กล่าว
วันพฤหัสบดีที่ 25 สิงหาคม 2565
รองโฆษกรัฐบาลคอนเฟิร์ม “ประยุทธ์” ยังไม่พ้นเก้าอี้นายกฯ ชี้คำสั่งศาลฯ ไม่กระทบการบริหารประเทศ เผย “บิ๊กตู่” ขอบคุณทุกกำลังใจ มุ่งมั่นทำหน้าที่รมว.กลาโหมต่อไป
รองโฆษกรัฐบาลคอนเฟิร์ม “ประยุทธ์” ยังไม่พ้นเก้าอี้นายกฯ ชี้คำสั่งศาลฯ ไม่กระทบการบริหารประเทศ เผย “บิ๊กตู่” ขอบคุณทุกกำลังใจ มุ่งมั่นทำหน้าที่รมว.กลาโหมต่อไป ตอกกลับ “ชลน่าน” หยุดปั่นนายกฯ ลาออก สะท้อนไม่ยอมรับกระบวนการยุติธรรม ย้อนนายกเถื่อนอยู่ดูไบ
วันที่ 25 สิงหาคม 2565 น.ส.ทิพานัน ศิริชนะ รองโฆษกประจำสำนักนายกรัฐมนตรี กล่าวถึงกรณีที่ศาลรัฐธรรมนูญรับคำร้องวาระการดำรงตำแหน่ง 8 ปี ของนายกรัฐมนตรีและมีมติเสียงข้างมากให้ พล.อ.ประยุทธ์ จันทร์โอชา หยุดปฏิบัติหน้าที่ตั้งแต่วันที่ 24 ส.ค. 65 จนกว่าศาลจะมีคำวินิจฉัยนั้น ต้องชี้แจงทำความเข้าใจว่าผลของคำสั่งไม่ได้ทำให้สถานะตำแหน่งนายกรัฐมนตรีของ พล.อ.ประยุทธ์ที่มาตามมาตรา 158 รัฐธรรมนูญ 2560 ถูกยกเลิกไป พล.อ.ประยุทธ์ยังคงมีตำแหน่งนายกรัฐมนตรี แต่เพียงพักการทำงานการทำหน้าที่นายกรัฐมนตรีชั่วคราวจนกว่าศาลรัฐธรรมนูญจะมีคำวินิจฉัย และเพื่อความต่อเนื่องในการบริหารราชการแผ่นดินจึงมี พล.อ.ประวิตร วงษ์สุวรรณ รองนายกรัฐมนตรี มาปฏิบัติหน้าที่รักษาการแทนนายกรัฐมนตรี ดังนั้นคำสั่งให้หยุดปฏิบัติหน้าที่ไม่มีผลกระทบใด ๆ การบริหารประเทศ การปฏิบัติงานของข้าราชการ หรือการดำเนินนโยบายต่าง ๆ ของรัฐบาลสามารถดำเนินต่อเนื่องไปตามปกติ
“นอกจากนี้ พล.อ.ประยุทธ์ ขอบคุณทุกกำลังใจที่ส่งมายังท่าน และจะทำหน้าที่ในตำแหน่งรัฐมนตรีว่าการกระทรวงกลาโหมที่ต้องรับผิดชอบปฏิบัติหน้าที่ต่อไป ท่านพร้อมทำหน้าที่เพื่อประชาชน เพื่อประเทศไทยในทุก ๆ วัน” น.ส.ทิพานัน กล่าว
น.ส.ทิพานัน กล่าวต่อว่า ในส่วนระยะเวลาพิจารณาและมีคำวินิจฉัยของศาลรัฐธรรมนูญนั้นอาจจะไม่ต้องใช้ระยะเวลานานเพราะหากศาลเห็นว่าเรื่องนี้เป็นปัญหาข้อกฎหมายหรือมีพยานหลักฐานเพียงพอที่จะพิจารณาวินิจฉัยได้ ศาลอาจประชุมปรึกษาเพื่อพิจารณาและวินิจฉัยโดยไม่ทำการไต่สวนตามมาตรา 58 พรป. ว่าด้วยวิธีพิจารณาของศาลรัฐธรรมนูญ 2561 ได้ ซึ่งเมื่อศาลส่งสำเนาคำร้องไปให้ พล.อ.ประยุทธ์แล้ว พล.อ.ประยุทธ์มีเวลายื่นคำชี้แจงภายใน 15 วันนับแต่วันได้รับสำเนาคำร้องตามมาตรา 54
“ดังนั้นในระหว่างนี้จึงขอให้ทุกฝ่ายเคารพในผลการพิจารณาของศาล และหลีกเลี่ยงการวิพากษ์วิจารณ์การปฏิบัติหน้าที่ของศาล เพื่อให้ประชาชนอยู่ร่วมกันในสังคมและช่วยให้ประเทศชาติสงบสุข ขอให้เชื่อมั่นในกฎหมายและหลักนิติธรรมของบ้านเมืองเช่นเดียวกันกับที่ พล.อ.ประยุทธ์เคารพกฎหมายและกระบวนการยุติธรรมมาโดยตลอด”
“สำหรับกรณีการเคลื่อนไหวของฝ่ายค้านที่ไม่เหมาะสมที่น.พ.ชลน่าน ศรีแก้ว หัวหน้าพรรคเพื่อไทยออกมาเรียกร้องให้พล.อ.ประยุทธ์ ลาออกโดยไม่ต้องรอฟังคำวินิจฉัยศาลรัฐธรรมนูญนั้น เป็นข้อเรียกร้องที่ไม่ยอมรับกระบวนการยุติธรรมอย่างแท้จริง สิ่งที่น.พ.ชลน่าน ควรทำคือเรียกร้องให้ อดีตนายกฯ เช่น นายทักษิณ และ น.ส.ยิ่งลักษณ์ ชินวัตร กลับมายอมรับกระบวนยุติธรรมไม่หนีคดีทุจริตต่าง ๆ เป็นตัวอย่างที่ดีของผู้นำแบบพล.อ.ประยุทธ์ ที่ยอมรับในกระบวนศาล จึงอยากให้ น.พ.ชลน่าน ทำความเข้าใจเสียใหม่ว่า นายกฯ เถื่อนนั้นหนีไปอยู่ดูไบ ส่วนนายกฯ ไทยยอมรับกระบวนการศาล คือ พล.อ.ประยุทธ์ จันทร์โอชา” น.ส.ทิพานัน กล่าว
วันเสาร์ที่ 18 มิถุนายน 2565
รองนายกฯ อนุทิน เตรียมนำทีมไทยแลนด์โชว์ความพร้อมชิงเป็นเจ้าภาพจัดงาน Expo 2028-Phuket, Thailand ณ กรุงปารีส ระหว่าง 19-21 มิ.ย.นี้
รองนายกฯ อนุทิน เตรียมนำทีมไทยแลนด์โชว์ความพร้อมชิงเป็นเจ้าภาพจัดงาน Expo 2028-Phuket, Thailand ณ กรุงปารีส ระหว่าง 19-21 มิ.ย.นี้
วันที่18มิ.ย. 2565น.ส.ไตรศุลีไตรสรณกุลรองโฆษกประจำสำนักนายกรัฐมนตรีกล่าวว่าพล.อ.ประยุทธ์จันทร์โอชานายกรัฐมนตรีและรมว.กลาโหมมอบหมายนายอนุทินชาญวีรกูลรองนายกรัฐมนตรีและรมว.สาธารณสุขนำทีมไทยแลนด์ซึ่งประกอบด้วยหน่วยงานที่เกี่ยวข้องอาทิกระทรวงสาธารณสุขกระทรวงการต่างประเทศสำนักงานส่งเสริมการจัดประชุมและนิทรรศการ(TCEP)และจังหวัดภูเก็ตเข้าร่วมการนำเสนอข้อมูลประเทศที่ยื่นเสนอตัวเป็นเจ้าภาพการจัดงาน(Country Presentation)เอ็กซ์โปวาระพิเศษ(Specialised Expo) ณสำนักงานองค์การนิทรรศการนานาชาติ(Bureau of International Expositions : BIE)กรุงปารีสประเทศฝรั่งเศสระหว่างวันที่19-21มิ.ย. 2565
สำหรับSpecialised Expoครั้งนี้มีประเทศที่เสนอตัวเพื่อเป็นเจ้าภาพการจัดงานทั้งหมด5ประเทศประกอบด้วยไทยสหรัฐอเมริกาอาร์เจนตินาเซอร์เบียและสเปนโดยประเทศไทยเสนอการเป็นเจ้าภาพภายใต้ชื่องานEXPO 2028 – Phuket, Thailandมีเป้าหมายเพื่อผลักดันบทบาทของประเทศไทยและภูเก็ตให้เป็นศูนย์กลางสุขภาพนานาชาติ(Medical Hub)เป็นจุดหมายปลายทางการท่องเที่ยวเชิงสุขภาพระดับโลกตลอดจนเวทีการแลกเปลี่ยนนนวัตกรรมการด้านการแพทย์และสาธารณสุขหลังการแพร่ระบาทใหญ่ของโควิด19
น.ส.ไตรศุลีกล่าวว่าประเทศไทยได้ยื่นเสนอตัวเพื่อเป็นเจ้าภาพการจัดงานอย่างเป็นทางการในนามรัฐบาลไทย(Letter of Candidature)เมื่อวันที่7ม.ค.และนำส่งเอกสารทางเทคนิคในช่วงเดือนพ.ค.ที่ผ่านมาซึ่งในเดือนมิ.ย.นี้เป็นขั้นตอนของCountry Presentationครั้งที่1จากที่ต้องดำเนินการทั้งหมด3ครั้งส่วนในเดือนก.ค.ที่จะถึงBIEจะเริ่มสำรวจพื้นที่การจัดงานครั้งที่1จากที่ต้องดำเนินการทั้งหมด2ครั้งส่วนการประกาศผลประเทศที่ได้รับคัดเลือกจะมีขึ้นในช่วงเดือนมิ.ย. 2566
ทั้งนี้หากประเทศไทยชนะการคัดเลือกจะใช้เวลาในการจัดเตรียมงานระหว่างปี2567-70รวม4ปีและมีกำหนดการจัดงานระหว่างวันที่20มี.ค. -17มิ.ย. 2571รวมระยะเวลา3เดือนซึ่งTCEPประเมินว่าจะสามารถดึงดูดนักท่องเที่ยวเข้าร่วมงาน4.93ล้านคนเป็นชาวไทยร้อยละ54และต่างชาติร้อยละ46
ส่งผลบวกต่อเศรษฐกิจในภาพรวมทั้งการผลักดันจีดีพีให้เติบโตจากกิจกรรมของงานรายรับภาษีส่งเสริมภาพลักษณ์สาธารณสุขไทยการท่องเที่ยวเชิงสุขภาพไทยในระดับนานาชาติตลอดจนเกิดการลงทุนพัฒนาโครงสร้างพื้นฐานและระบบสาธารณูปโภคระบบการกำจัดขยะและระบบกำจัดน้ำเสียที่ได้มาตรฐานสากลในพื้นที่การจัดงาน
—————
วันพุธที่ 17 พฤศจิกายน 2564
ผู้ช่วยรัฐมนตรีฯ ร่วมงานแถลงข่าว เปิดตัวสมาคมการค้าอุตสาหกรรมกัญชงไทย (TiHTA) และกิจกรรม THAILAND CANN D-Day 2021
นายธีระยุทธ วานิชชัง ผู้ช่วยรัฐมนตรีประจำกระทรวงอุตสาหกรรม ร่วมงานแถลงข่าว เปิดตัวสมาคมการค้าอุตสาหกรรมกัญชงไทย (TiHTA) และกิจกรรม "THAILAND CANN D-Day 2021
ผู้ช่วยรัฐมนตรีฯ ร่วมงานแถลงข่าว เปิดตัวสมาคมการค้าอุตสาหกรรมกัญชงไทย (TiHTA) และกิจกรรม THAILAND CANN D-Day 2021
วันนี้ (17 พฤศจิกายน 2564) นายธีระยุทธ วานิชชัง ผู้ช่วยรัฐมนตรีประจำกระทรวงอุตสาหกรรม ร่วมงานแถลงข่าว เปิดตัวสมาคมการค้าอุตสาหกรรมกัญชงไทย (TiHTA) และกิจกรรม "THAILAND CANN D-Day 2021 ครั้งแรกกับการรวมตัวจริง เรื่องกัญชาและกัญชง" พร้อมด้วย นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม และนายจุลพงษ์ ทวีศรี รองปลัดกระทรวงอุตสาหกรรม ณ ควอเทียร์ แกลอรี่ ชั้นเอ็ม ศูนย์การค้า ดิ เอ็มควอเทียร์
สำหรับกิจกรรม THAILAND CANN D-Day 2021 จัดขึ้นระหว่างวันที่ 17-21 พฤศจิกายน 2564 ภายในงานมีกิจกรรมมากมาย อาทิ การออกบูธ ชิม ช้อปผลิตภัณฑ์จากกัญชากัญชง งานเสวนาสร้างองค์ความรู้กับพืชเศรษฐกิจใหม่ในแง่มุมต่าง ๆ ที่จะช่วยต่อยอดธุรกิจในอนาคต รวมทั้งการเปิดตัวสัญลักษณ์มาตรฐานอาหารจากเมนูกัญชง "CANN FOOD CERTIFIED"
วันศุกร์ที่ 1 กรกฎาคม 2565
สธ.- สกสช. ลงนามความร่วมมือสร้างต้นแบบองค์กรสุขสภาพดี นำไทยสู่เมืองหลวงสุขภาพโลก
กระทรวงสาธารณสุข ร่วมกับ สถาบันการสร้างชาติ ลงนามความร่วมมือ “พัฒนาสุขสภาพองค์กรเพื่อการสร้างชาติ” มุ่งส่งเสริมการดูแลสุขสภาพแบบองค์รวมแก่บุคลากร สร้างต้นแบบองค์กรสุขสภาพดี ช่วยพัฒนาชุมชน และสังคม
กระทรวงสาธารณสุข ร่วมกับ สถาบันการสร้างชาติ ลงนามความร่วมมือ “พัฒนาสุขสภาพองค์กรเพื่อการสร้างชาติ” มุ่งส่งเสริมการดูแลสุขสภาพแบบองค์รวมแก่บุคลากร สร้างต้นแบบองค์กรสุขสภาพดี ช่วยพัฒนาชุมชน และสังคม นำประเทศไทยให้ก้าวเข้าสู่การเป็นเมืองหลวงของการส่งเสริมสุขภาพของโลก
วันนี้ (1 กรกฎาคม 2565) ที่ กรมสนับสนุนบริการสุขภาพ กระทรวงสาธารณสุข นพ.ประพนธ์ ตั้งศรีเกียรติกุล ผู้ช่วยรัฐมนตรีประจำสำนักนายกรัฐมนตรี ได้รับมอบหมายจาก นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้เป็นประธานและสักขีพยาน ในพิธีลงนามบันทึกข้อตกลงความร่วมมือ“การพัฒนาสุขสภาพองค์กรเพื่อการสร้างชาติ (Wellness Corporate Nation-Building : Wellness CNB)”
โดยมี นพ.ธเรศ กรัษนัยรวิวงค์ อธิบดีกรมสนับสนุนบริการสุขภาพ และศาสตราจารย์ ดร.เกรียงศักดิ์ เจริญวงศ์ศักดิ์ ประธานสถาบันการสร้างชาติ (สกสช.) ร่วมลงนาม พร้อมจัดปฐมนิเทศองค์กรที่สมัครเข้าร่วมโครงการพัฒนาสุขสภาพองค์กรเพื่อการสร้าง Wellness CNB มีผู้บริหารองค์กร และนักศึกษาที่สนใจ เข้าร่วม 300 คน
นพ.ประพนธ์ กล่าวว่า กระทรวงสาธารณสุขให้ความสำคัญกับการพัฒนานวัตกรรมทางการแพทย์ทุกด้าน ตามนโยบาย Medical Hub เพื่อให้ประเทศไทยเป็นศูนย์กลางสุขภาพนานาชาติ ขับเคลื่อนภาคเศรษฐกิจประเทศ โดยกำหนดให้สุขสภาพ (Wellness) เป็นประเด็นยุทธศาสตร์ ด้วยการพัฒนาคน องค์กร ธุรกิจ และการสร้างชาติให้ก้าวหน้า ควบคู่กับประชาชนชาวมีสุขสภาพดีทุกด้าน จึงมีความจำเป็นจะต้องเตรียมบุคลากรให้มีความรู้
ความเข้าใจ ทักษะ ความสามารถ ในการสร้างสุขสภาพองค์รวม ตลอดจนขยายศักยภาพในเรื่องภาวะผู้นำ คุณธรรม ของผู้ประกอบการ (Entrepreneurship) ด้านสุขสภาพ และการบริหารจัดการขององค์กร ซึ่งการลงนามบันทึกข้อตกลงความร่วมมือในโครงการพัฒนาสุขสภาพองค์กรเพื่อการสร้างชาติ (Wellness Corporate Nation-Building) ในครั้งนี้ จะเป็นการส่งเสริมให้เกิดการดูแลสุขภาพ Wellness แบบองค์รวมสำหรับบุคลากร เนื่องจากสุขสภาพของพนักงานและการบริหารจัดการภายในขององค์กรจะต้องดีด้วย เพื่อพร้อมเป็นส่วนหนึ่งในการสนับสนุนให้ประเทศไทยเป็น “เมืองหลวง Wellness โลก” ดึงดูดนักท่องเที่ยวต่างชาติ รวมถึงสร้างความเชื่อมั่นในการกลับเข้ามารับบริการด้านสุขภาพ และเกิดความร่วมมือในการเพิ่มมูลค่าทางการแข่งขันด้านธุรกิจสุขภาพของประเทศ
ด้าน นพ.ธเรศ กรัษนัยรวิวงค์ อธิบดีกรมสนับสนุนบริการสุขภาพ กล่าวว่า โครงการพัฒนาสุขสภาพขององค์กรเพื่อการสร้างชาติ เป็นโครงการแรกในการส่งเสริมสุภาพของพนักงาน โดยกรมสนับสนุนบริการสุขภาพ และสถาบันการสร้างชาติ จะร่วมกันพัฒนาสุขสภาพของพนักงานและการบริหารจัดการภายในองค์กรให้เกิดสุขสภาพอย่างเป็นองค์รวม โดยบูรณาการทั้งปัจจัยภายในบุคคลและปัจจัยภายนอกเพื่อให้เกิดมุมมองในการดูแลอย่างครบมิติลดการเจ็บป่วย เพิ่มประสิทธิภาพประสิทธิผล เกิดความคิดทัศนคติที่ดี ตลอดจนความสัมพันธ์อันดีในที่ทำงานซึ่งเป็นส่วนสำคัญต่อการพัฒนาเศรษฐกิจสังคมของประเทศต่อไป
************************************** 1 กรกฎาคม 2565
วันเสาร์ที่ 26 มีนาคม 2565
โฆษกรัฐบาล เผย นายกฯ สั่งปูพรมฉีดวัคซีนให้ผู้สูงอายุและกลุ่ม  608   ก่อนช่วงเทศกาลสงกรานต์  โดยสธ. จัดโครงการ SAVE 608
โฆษกรัฐบาล เผย นายกฯ สั่งปูพรมฉีดวัคซีนให้ผู้สูงอายุและกลุ่ม  608   ก่อนช่วงเทศกาลสงกรานต์  โดยสธ. จัดโครงการ SAVE 608  ระหว่าง 21-31 มีนาคม นี้ เพื่อรณรงค์ฉีดวัคซีนให้มากที่สุด  ขณะที่ผู้ติดเชื้อรายใหม่ 26,234 ราย ATK  21,697  ราย  เสียชีวิต 67 ราย
วันนี้ (26 มี.ค. 65) นายธนกร วังบุญคงชนะ โฆษกประจำสำนักนายกรัฐมนตรี เผย พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กำชับกระทรวงสาธารณสุขและหน่วยงานที่เกี่ยวข้องเร่งประชาสัมพันธ์สื่อสารทำความเข้าใจกลุ่มเสี่ยง 608 ให้ได้รับวัคซีนในวงกว้าง พร้อมให้ปูพรมฉีดวัคซีน โดยตั้งเป้าฉีดเข็มกระตุ้นแก่ผู้สูงอายุให้ได้รับวัคซีนอย่างน้อย 70% ก่อนช่วงเทศกาลสงกรานต์ โดยกระทรวงสาธารณสุขจัดโครงการที่จัดรณรงค์ฉีดวัคซีนในกลุ่ม 608 เรียกว่า SAVE 608 ใช้เวลาทั้งหมด 10 วันเริ่มตั้งแต่วันที่ 21 ถึง 31 มีนาคมเพื่อให้ผู้สูงอายุได้รับวัคซีนอย่างเต็มที่ โดยมีการเตรียมวัคซีนประมาณ 3 ล้านโดส สำหรับกิจกรรมบริการฉีดวัคซีนแบบเชิงรับและเชิงรุกก่อนเทศกาลสงกรานต์  ด้วยสถานการณ์โควิด-19 ขณะนี้ วัคซีนที่มีอยู่ในขณะนี้มีเพียงพอ
สำหรับสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ในไทยวันนี้ ( 26 มีนาคม 2565) พบมีผู้ติดเชื้อรายใหม่ รวม 26,234 ราย จำแนกเป็น ผู้ป่วยจากในประเทศ 26,198 ราย
ผู้ป่วยมาจากต่างประเทศ 36 ราย หายป่วยกลับบ้าน 20,013 ราย
เสียชีวิต 67 ราย จำนวนผู้ป่วยปอดอักเสบรักษาตัวอยู่ในโรงพยาบาล 1,615 ราย ขณะที่ยอดการฉีดวัคซีนโควิด-19 วันนี้ รวมฉีดสะสม อยู่ที่ 128,637,173 โดส เข็มที่ 1 ฉีดสะสม 55,281,158 โดส เข็มที่ 2 ฉีดสะสม 50,220,477 โดส เข็มที่ 3 ฉีดสะสม 21,059,428 โดส และเข็มที่ 4 ฉีดสะสม 2,076,110 โดส
.......
วันจันทร์ที่ 30 พฤษภาคม 2565
ปลัดฯ กอบชัย เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 58-5/2565
ปลัดฯ กอบชัย เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 58-5/2565
ปลัดฯ กอบชัย เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 58-5/2565
วันนี้ (30 พฤษภาคม 2565) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 58-5/2565 โดยมี นายภานุวัฒน์ ตริยางกูรศรี รองปลัดกระทรวงอุตสาหกรรม นายเดชา จาตุธนานันท์ ผู้ตรวจราชการกระทรวงอุตสาหกรรม นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม รักษาราชการแทนในตำแหน่งผู้ตรวจราชการกระทรวงอุตสาหกรรม ผู้บริหาร และผู้ทรงคุณวุฒิ เข้าร่วม ผ่านระบบออนไลน์ Zoom Meeting ณ ห้องประชุม อก.1 สำนักงานปลัดกระทรวงอุตสาหกรรม
โดยการประชุมฯ ดังกล่าว ได้มีการพิจารณาเรื่องผลการดำเนินงานต่าง ๆ ของ กองทุนพัฒนาเอสเอ็มอีตามแนวประชารัฐ และที่สำคัญคือ แผนบริหารความเสี่ยงประจำปีงบประมาณ พ.ศ. 2565 ตลอดจนแนวทางและมาตรการในการส่งเสริมและสนับสนุนผู้ประกอบการ SMEs ที่เป็นผู้ได้รับสินเชื่อกองทุน และ SMEs อื่น ๆ ที่ได้รับผลกระทบจากสถานการณ์ COVID-19
วันจันทร์ที่ 12 กรกฎาคม 2564
เริ่มวันนี้! “กรุงไทย” เปิดขายพันธบัตรออมทรัพย์ฯ “ยิ่งออมยิ่งได้” ดอกเบี้ยสูงสุด 2.5% ต่อปี วงเงิน 4 หมื่นล้านบาท
“กรุงไทย” เปิดขายพันธบัตรออมทรัพย์พิเศษ รุ่นยิ่งออมยิ่งได้ อีก 2 รุ่น วงเงินรวม 4 หมื่นล้านบาท รับดอกเบี้ยสูงสุด 2.5% ต่อปี ซื้อง่ายผ่าน Krungthai NEXT และสาขาทั่วประเทศ ลงทุนขั้นต่ำ 1,000 บาท ไม่จำกัดวงเงินจองซื้อสูงสุด
“กรุงไทย” เปิดขายพันธบัตรออมทรัพย์พิเศษ รุ่นยิ่งออมยิ่งได้ อีก 2 รุ่น วงเงินรวม 4 หมื่นล้านบาท รับดอกเบี้ยสูงสุด 2.5% ต่อปี ซื้อง่ายผ่าน Krungthai NEXT และสาขาทั่วประเทศ ลงทุนขั้นต่ำ 1,000 บาท ไม่จำกัดวงเงินจองซื้อสูงสุด ตั้งแต่วันนี้ - 23 กรกฎาคมนี้
นายรวินทร์ บุญญานุสาสน์ รองกรรมการผู้จัดการใหญ่ สายงานธุรกิจตลาดเงินตลาดทุน ธนาคารกรุงไทย เปิดเผยว่า ธนาคารได้เปิดจำหน่ายพันธบัตรออมทรัพย์พิเศษ ครั้งที่ 4 รุ่นยิ่งออมยิ่งได้ อีกจำนวน 2 รุ่น วงเงินรวม 40,000 ล้านบาท เพื่อสนับสนุนประชาชนและนักลงทุนเข้าถึงการลงทุนพันธบัตรรัฐบาลอย่างทั่วถึง ความเสี่ยงต่ำ ตอบโจทย์การออม ลงทุนขั้นต่ำ 1,000 บาท ไม่จำกัดวงเงินจองซื้อสูงสุด ตั้งแต่วันที่ 12 - 23 กรกฎาคม 2564 ดังนี้
1. พันธบัตรออมทรัพย์ยิ่งออมยิ่งได้ รุ่นอายุ 4 ปี วงเงิน 35,000 ล้านบาท จ่ายอัตราดอกเบี้ยแบบขั้นบันได ปีที่ 1 อัตราดอกเบี้ย 1.50% ต่อปี ปีที่ 2 อัตราดอกเบี้ย 1.70% ต่อปี ปีที่ 3 อัตราดอกเบี้ย 1.90% ต่อปี และปีที่ 4 อัตราดอกเบี้ย 2.50% ต่อปี คิดเป็นอัตราดอกเบี้ยเฉลี่ย 1.90% ต่อปี จำหน่ายให้กับบุคคลธรรมดา สัญชาติไทย หรือมีถิ่นที่อยู่ในประเทศไทย โดยสามารถซื้อได้ผ่านช่องทาง Krungthai NEXT ด้วยขั้นตอนง่ายๆ ได้แก่ 1) เลือกเมนู “บริการ” 2) เลือก "พันธบัตรออมทรัพย์" 3) เลือก”รุ่นพันธบัตรฯ" ที่ต้องการจอง 4) ระบุ "จำนวนหน่วยที่จองซื้อ" ตรวจสอบความถูกต้อง และ "ยืนยัน" การชำระเงิน หรือซื้อผ่านสาขาของธนาคารกรุงไทยทั่วประเทศ
2. พันธบัตรออมทรัพย์ยิ่งออมยิ่งได้ รุ่นอายุ 10 ปี วงเงิน 5,000 ล้านบาท จ่ายอัตราดอกเบี้ยคงที่ 2.20% ต่อปี จำหน่ายให้กับสภากาชาดไทย มูลนิธิสมาคม สหกรณ์วัด สถานศึกษาของรัฐ โรงพยาบาลของรัฐ และองค์กรอื่นที่ไม่มีวัตถุประสงค์แสวงหากำไร โดยจะจ่ายดอกเบี้ยทุก 6 เดือน
นอกจากนี้ เพื่อสนับสนุนและให้ประชาชนเข้าถึงการลงทุนพันธบัตรอย่างเท่าเทียมผ่านช่องทางดิจิทัล และเป็นทางเลือกในการออมของนักลงทุนรุ่นใหม่ ประชาชนและนักลงทุนยังสามารถซื้อพันธบัตรรุ่นวอลเล็ต สบม.รุ่นอื่น ๆ จากตลาดรอง ผ่านวอลเล็ต สบม.ในแอปฯ เป๋าตัง ด้วยขั้นตอนง่ายๆ เพียง 1) เลือก “ซื้อ/ขายพันธบัตร” 2) เลือกแถบ “ตลาดรอง“ และพันธบัตรที่ต้องการซื้อ 3) เลือกปุ่ม “ซื้อ”และระบุจำหน่วยหน่วยพันธบัตรที่ต้องการ 4) ยืนยันการซื้อพันธบัตร โดยสลิปจะถูกจัดเก็บในมือถือโดยอัตโนมัติ ทำรายการผ่าน วอลเล็ต สบม.ในแอปฯ เป๋าตัง ได้ทุกวัน ตลอด 24 ชั่วโมง
ทั้งนี้ ผู้ที่สนใจสามารถดูรายละเอียดเพิ่มเติมที่ www.krungthai.com หรือติดต่อ Krungthai Contact Center โทร. 02-111-1111
วันพฤหัสบดีที่ 16 ธันวาคม 2564
กรมทางหลวงเปิดฟรีมอเตอร์เวย์ 3 สายทาง รวม 5 วัน เพื่ออำนวยความสะดวกในการเดินทางแก่ประชาชนช่วงเทศกาลปีใหม่ 2565
...
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า เมื่อวันที่ 14 ธันวาคม 2564 ที่ประชุมคณะรัฐมนตรีได้มีมติอนุมัติยกเว้นค่าธรรมเนียมผ่านทางบนทางหลวงพิเศษระหว่างเมืองของกรมทางหลวง (ทล.) ในช่วงเทศกาลปีใหม่ ตั้งแต่เวลา 00.01 น. ของวันที่ 30 ธันวาคม 2564 ถึง เวลา 24.00 น. ของวันที่ 3 มกราคม 2565 รวม 5 วัน ดังนี้ 1) ทางหลวงพิเศษหมายเลข 7 กรุงเทพ - ชลบุรี - พัทยา - มาบตาพุด 2) ทางหลวงพิเศษหมายเลข 9 บางปะอิน - บางพลี และ 3) ทางหลวงพิเศษหมายเลข 9 พระประแดง - บางขุนเทียน เพื่อช่วยแบ่งเบา ภาระค่าใช้จ่ายในการเดินทางและสนับสนุนให้ประชาชนสามารถเดินทางได้สะดวกรวดเร็วยิ่งขึ้น
ทั้งนี้ ทล. คาดการณ์ว่าจะมีปริมาณจราจรเข้าออกกรุงเทพฯ บนทางหลวงสายหลักและมอเตอร์เวย์ในช่วงเทศกาลปีใหม่ 2565 ระหว่างวันที่ 29 ธันวาคม 2564 - 4 มกราคม 2565 จำนวน 7,636,816 คัน แบ่งเป็น ฝั่งขาเข้า 3,852,687 คัน ฝั่งขาออก 3,784,129 คัน เมื่อเปรียบเทียบกับเทศกาลปีใหม่ 2564 พบว่า ปริมาณจราจรจะเพิ่มขึ้น 20.7% แบ่งเป็นฝั่งขาเข้าเพิ่มขึ้น 19.9% และฝั่งขาออกเพิ่มขึ้น 21.5%
หากประชาชนผู้ใช้ทางต้องการสอบถามข้อมูลการเดินทางเพิ่มเติมหรือแจ้งอุบัติเหตุ สามารถติดต่อได้ที่สายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง) สายด่วนมอเตอร์เวย์ 1586 กด 7 และตำรวจทางหลวง 1193 ตลอด 24 ชั่วโมง
วันจันทร์ที่ 13 กันยายน 2564
กสร. แจงสิทธิลูกจ้างที่ประสบภัยน้ำท่วม ไม่ถือเป็นการขาดงาน - ละทิ้งหน้าที่ หากนายจ้างเลิกจ้างต้องจ่ายค่าชดเชย
....
กรมสวัสดิการและคุ้มครองแรงงาน (กสร.) เผย สถานการณ์ฝนตกหนักทำให้เกิดน้ำท่วมในหลายพื้นที่ ซึ่งส่งผลกระทบต่อการเดินทางไปทำงานของลูกจ้าง
.
สาเหตุดังกล่าว จึงไม่ถือว่าลูกจ้างขาดงาน หรือละทิ้งหน้าที่ และนายจ้างจะนำมาเป็นเหตุลงโทษวินัยออกหนังสือเตือน รวมถึงเลิกจ้างโดยไม่จ่ายค่าชดเชยไม่ได้ หากนายจ้างจะเลิกจ้างก็ต้องจ่ายค่าชดเชย
.
ส่วน "ลูกจ้าง" ที่ประสบภัยน้ำท่วม ควรแจ้งให้นายจ้าง/หัวหน้างานทราบทันที เพื่อให้นายจ้างได้จัดเตรียมลูกจ้างอื่นทำงานแทน และไม่ให้เกิดความเสียหายแก่กิจการของนายจ้าง
.
อ่านเพิ่มเติม คลิกhttps://www.thaigov.go.th/news/contents/details/45483
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 10 สิงหาคม 2564
“กรุงไทย” ปลื้มหุ้นกู้อนุพันธ์แฝงอิงดัชนีแบรนด์หรูระดับโลก กระแสตอบรับ “ล้นหลาม” รับดัชนีปรับขึ้นต่อเนื่อง
“กรุงไทย” ปลื้มลูกค้าตอบรับหุ้นกู้อนุพันธ์แฝง อิงดัชนีแบรนด์หรูระดับโลก “Krungthai SOLUX10F Luxury Index Linked Note”  อย่างล้นหลาม ด้วยจุดเด่นคุ้มครองเงินต้น 100%
“กรุงไทย” ปลื้มลูกค้าตอบรับหุ้นกู้อนุพันธ์แฝง อิงดัชนีแบรนด์หรูระดับโลก “Krungthai SOLUX10F Luxury Index Linked Note” อย่างล้นหลาม ด้วยจุดเด่นคุ้มครองเงินต้น 100% สร้างโอกาสรับผลตอบแทนสูง ตามดัชนีที่ปรับตัวเพิ่มขึ้นต่อเนื่อง เตรียมเดินหน้าออกผลิตภัณฑ์ใหม่เร็วๆนี้
นายรวินทร์ บุญญานุสาสน์ รองกรรมการผู้จัดการใหญ่ สายงานธุรกิจตลาดเงินตลาดทุน ธนาคารกรุงไทย เปิดเผยว่า หลังจากที่ธนาคารเปิดขายหุ้นกู้อนุพันธ์แฝงอิงดัชนี Krungthai SOLUX10F Luxury Index Linked Note เมื่อวันที่ 7-11 มิถุนายน ที่ผ่านมา ได้รับการตอบรับจากลูกค้าและนักลงทุนอย่างล้นหลาม เนื่องจากเป็นผลิตภัณฑ์ที่ตอบโจทย์นักลงทุนรายใหญ่ โดยมีจุดเด่นที่ธนาคารคุ้มครองเงินต้น 100% และยังเปิดโอกาสให้ลูกค้าได้ผลตอบแทนสูงขึ้นตามดัชนีหุ้นกลุ่มสินค้าและบริการ Luxury ทั่วโลก ซึ่งดัชนีอ้างอิง SOLUX10F เติบโตต่อเนื่องมากกว่า 2% ภายในระยะเวลา 2 เดือน ขณะที่นักลงทุนยังได้ประโยชน์อีกต่อจากค่าเงินยูโรที่แข็งค่ากว่า 3% หนุนให้ผลตอบแทนจากการลงทุนในหุ้นกู้ดังกล่าวปรับสูงขึ้น
สำหรับภาพรวมตลาดในช่วงครึ่งปีหลังของปี 2564 มองว่า ตลาดหุ้นทั่วโลกมีความผันผวนสูงขึ้น หลังปรับตัวสูงขึ้นมาอย่างต่อเนื่องในช่วงปีที่ผ่านมา โดยดัชนีหุ้นทั่วโลก เช่น MSCI ACWI INDEX ปรับตัวเพิ่มขึ้นมาแล้วกว่า 40% ใน 1 ปี (ข้อมูล ณ วันที่ 30 มิถุนายน 2564) ประกอบกับ ธนาคารกลางสหรัฐหรือ FED อาจส่งสัญญาณลดมาตรการผ่อนคลายเชิงปริมาณ หรือการทำ QE Tapering รวมไปถึงการระบาดของ COVID-19 สายพันธุ์ Delta ในหลายประเทศโดยเฉพาะในเอเชีย ดังนั้น การกระจายเงินเข้าลงทุนในหุ้นกู้อนุพันธ์แฝงที่มีการคุ้มครองเงินต้น และเปิดโอกาสให้ได้ผลตอบแทนสูงขึ้นตามดัชนีหุ้น ยังคงเป็นกลยุทธ์ที่จะช่วยเพิ่มผลตอบแทนให้นักลงทุนในภาวะดอกเบี้ยต่ำ และลดความเสี่ยงจากการขาดทุน
“ธนาคารยังมุ่งมั่นในการพัฒนาผลิตภัณฑ์การลงทุนอย่างต่อเนื่อง โดยเตรียมเปิดตัวผลิตภัณฑ์ใหม่ภายในปีนี้ เพื่อตอบโจทย์การลงทุนทุกด้านให้กับลูกค้าในแต่ละกลุ่ม โดยคำนึงถึงการสร้างผลตอบแทนที่มั่นคง ไปพร้อมๆกับการกระจายการลงทุนอย่างเหมาะสม สอดคล้องกับสถานการณ์เศรษฐกิจและการลงทุน”
ทั้งนี้ผู้สนใจสามารถสอบถามบริการและผลิตภัณฑ์ทางการลงทุนได้ที่ Krungthai Contact Center 02-111-1111 หรือ อีเมลล์ krungthaipwm@krungthai.com
วันอาทิตย์ที่ 18 กรกฎาคม 2564
กรมท่าอากาศยาน กระทรวงคมนาคม พร้อมช่วยเหลือผู้ประกอบการและสายการบินในช่วงสถานการณ์โควิด-19
ตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม ที่ให้หน่วยงานด้านการบินช่วยเหลือเยียวยาผู้ประกอบการและสายการบินที่ได้รับผลกระทบ
นายอภิรัฐ ไชยวงศ์น้อย อธิบดีกรมท่าอากาศยาน กล่าวว่า ในช่วงสถานการณ์การแพร่ระบาดโรคติดเชื้อไวรัสโคโรนา 2019 (COVID-19) กรมท่าอากาศยานได้ดำเนินการช่วยเหลือผู้ประกอบการภายในท่าอากาศยาน และสายการบินอย่างเต็มที่ ตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม ที่ให้หน่วยงานด้านการบินช่วยเหลือเยียวยาผู้ประกอบการและสายการบินที่ได้รับผลกระทบจากการแพร่ระบาดของไวรัส COVID-19
ที่ผ่านมากรมท่าอากาศยานได้ตระหนักถึงความเดือดร้อนของผู้ประกอบการและสายการบิน และดำเนินการหามาตรการช่วยเหลือมาโดยตลอด ภายใต้กฎหมาย กรอบอำนาจหน้าที่ และระเบียบที่สามารถปฏิบัติได้ โดยได้มีมาตรการช่วยเหลือผู้ประกอบการ ดังนี้
ด้านผู้ประกอบการร้านค้าภายในท่าอากาศยาน กรมท่าอากาศยานได้ลดอัตราค่าเช่าพื้นที่(อัตราเก่า) ในอัตราร้อยละ 50 ตั้งแต่วันที่ 1 มีนาคม 2563 และในปีนี้กรมธนารักษ์ได้มีคำสั่งมอบอำนาจฉบับใหม่ ให้กรมท่าอากาศยานเกี่ยวกับการจัดหาประโยชน์ที่ราชพัสดุในภูมิภาค โดยให้กำหนดอัตราค่าเช่าใหม่ ซึ่งกรมท่าอากาศยานได้มีการช่วยเหลือผู้ประกอบการด้วยการเรียกเก็บอัตราค่าเช่าใหม่ในอัตราขั้นต่ำที่สุด ที่สามารถทำได้ตามคำสั่งที่กรมธนารักษ์กำหนด เบื้องต้นจะมีผลจนถึงวันที่ 30 กันยายน 2564
ด้านผู้ประกอบการสายการบิน กรมท่าอากาศยานได้ลดค่าบริการในการขึ้นลงของอากาศยาน (Landing Charge) และค่าบริการที่เก็บอากาศยาน (Parking Charge) ในอัตราร้อยละ 50 ตั้งแต่เดือนเมษายน 2563 และคณะรัฐมนตรีได้มีมติเห็นชอบให้ลดค่าบริการในการขึ้นลงของอากาศยาน ร้อยละ 50 และยกเว้นการเก็บค่าบริการที่เก็บอากาศยาน จนถึง 31 ธันวาคม 2564
ซึ่งกรมท่าอากาศยานจะประเมินสถานการณ์และพิจารณาแนวทางการมาตรการช่วยเหลือเป็นระยะ เพื่อช่วยเหลือผู้ประกอบการตามนโยบายของรัฐบาลและรัฐมนตรีว่าการกระทรวงคมนาคม และเพื่อให้ผู้ประกอบการยังคงสามารถดำเนินธุรกิจ พร้อมให้บริการประชาชนควบคู่ไปกับท่าอากาศยานได้ต่อไป
วันศุกร์ที่ 15 กรกฎาคม 2565
โฆษกรัฐบาลสอนมวยก้าวไกล อย่าหวังแต่จะรีบโดดเกาะกระแส ถ้าฟังไม่ได้ศัพท์อย่าจับไปกระเดียด จวกพูดข้อมูลแท็บเล็ตผิดแต่ยังไม่สำนึก จี้ขอโทษข้าราชการที่ปากไว
โฆษกรัฐบาลสอนมวยก้าวไกล อย่าหวังแต่จะรีบโดดเกาะกระแส ถ้าฟังไม่ได้ศัพท์อย่าจับไปกระเดียด จวกพูดข้อมูลแท็บเล็ตผิดแต่ยังไม่สำนึก จี้ขอโทษข้าราชการที่ปากไว เหน็บปากบอกเป็นนักการเมืองรุ่นใหม่แต่ทำตัวเป็นนักโฆษณาชวนเชื่อ
วันนี้ (15 กรกฎาคม 2565) นายธนกร วังบุญคงชนะ โฆษกประจำสำนักนายกรัฐมนตรี ชี้แจงกรณีที่นายจิรัฏฐ์ ทองสุวรรณ์ ส.ส.ก้าวไกล เปิดเผยข้อมูลการขอจัดซื้อแท็บเล็ตประจำปีงบประมาณ พ.ศ.2566 เพื่อใช้ในราชการของสำนักเลขาธิการคณะรัฐมนตรี (สลค.) ว่า นายจิรัฏฐ์ฯ โพสต์เฟซบุ๊กด้วยความสะเพร่ามาก เป็นถึงผู้แทนแต่แยกไม่ออกระหว่าง สลค.กับ สลน. ทำให้ข้าราชการ สลน. เสียหาย และยังกล่าวหาว่าพลเอก ประยุทธ์ จันทร์โอชา นายกรัฐมนตรี มีส่วนรู้เห็นจัด iPAD ตัวท็อปให้กับข้าราชการ ตนจึงต้องออกมาชี้แจงความจริง สุดท้ายนายจิรัฏฐ์ฯ ได้ออกมาขอโทษว่าพูดชื่อหน่วยงานผิดและเขียนรายละเอียดไม่ชัดเจน ซึ่งเบามากเมื่อเทียบกับความเข้าใจผิดและความเสียหายที่เกิดไปแล้ว แต่กลับยังไม่สำนึกเที่ยวไปออกสื่ออธิบายรายละเอียดสเปกที่ตัวเองมโนขึ้น และดูถูกข้าราชการว่าทำงานแค่ประสานงานไม่จำเป็นต้องใช้อุปกรณ์ที่มีสเปกดีมากก็ได้ ถือเป็นพฤติกรรมที่น่ารังเกียจสิ้นดี เป็นความตั้งใจที่จะเอาข้อมูลมาโจมตีข้างนอกหวังผลทางการเมือง เพราะในวันที่ประชุมอนุกรรมาธิการพิจารณางบประมาณนายจิรัฏฐ์ฯ ไม่ได้ทักท้วงอะไร ไม่ถามอะไร ปากบอกเป็นนักการเมืองรุ่นใหม่ แต่ธาตุแท้เป็นแค่นักโฆษณาชวนเชื่อ
"ความจริงผมไม่อยากต่อความยาวสาวความยืด แต่ข้าราชการที่เขาตั้งใจทำงานต้องมารับเคราะห์และเสียหาย ไม่มีโอกาสพูดออกสื่อแบบนายจิรัฏฐ์ฯ และอยากให้นายจิรัฏฐ์ฯ ตั้งสติ ศึกษาหาความรู้ให้แม่นยำ อย่าหุนหันพลันแล่นโดยไม่ไตร่ตรองให้ดีก่อน ใช้สมองส่วนหน้าคิดอย่าใช้แต่สมองส่วนหลัง โดยการจัดซื้อแท็บเล็ตของ สลค. เป็นการซื้อทดแทนของเดิมที่ใช้งานมานานแล้ว เหมือนกับการที่นายจิรัฏฐ์ฯ เปลี่ยนคอมพิวเตอร์โน้ตบุ๊คที่เสื่อมสภาพตอนที่ยังเรียนหนังสืออยู่ เพื่อรองรับภารกิจของ ครม.ทั้งในปัจจุบันและอนาคต ประโยชน์ของแท็บเล็ตช่วยให้สามารถเรียกดูและเก็บเอกสารวาระ ครม. จำนวนมาก ลดปริมาณการใช้กระดาษที่สัปดาห์หนึ่งต้องใช้ถึง 7,650 แผ่น และรักษาความลับทางราชการที่อาจส่งผลเสียต่อประเทศได้ หรือนายจิรัฏฐ์ฯ ต้องการให้ราชการไทยทำงานแบบเก่าและใช้เครื่องมือแบบห่วย ๆ อย่างนั้นหรือ" นายธนกร กล่าว
นายธนกร ยังกล่าวอีกว่า แท็บเล็ตของ สลค. 130 เครื่อง แบ่งเป็น 3 กลุ่ม กลุ่มที่ 1 จำนวน 80 เครื่อง ใช้สำหรับ ครม.และผู้ร่วมประชุม มีหน้าจอขนาดใหญ่เพื่ออ่านไฟล์เอกสาร และเรียกดูข้อมูลแผนที่ วีดิทัศน์ มติ ครม.ย้อนหลังได้และรองรับการจัดเก็บข้อมูลไม่น้อยกว่า 4 ปี กลุ่มที่ 2 จำนวน 25 เครื่อง ใช้สำหรับบุคลากร สลค. สามารถเรียกดูระเบียบวาระการประชุม ทำงานได้ทั้งในและนอกสถานที่ และใช้สืบค้น มติ ครม. ย้อนหลังตั้งแต่ปี 2475 ข้อมูลราชกิจจานุเบกษา และเครื่องราชอิสริยาภรณ์ ซึ่งทั้ง 2 กลุ่ม ใช้ระบบ m-VARA ที่เชื่อมโยงกับระบบ iOS ที่มีความปลอดภัยสูง จึงต้องใช้เป็น iPAD นอกจากนี้ยังมีน้ำหนักเบา สะดวกต่อการขนย้ายไปประชุมนอกสถานที่ด้วย ส่วนกลุ่มที่ 3 จำนวน 25 เครื่อง ใช้สำหรับการประชุมภายในและการประชุมอื่นที่ สลค.เป็นฝ่ายเลขานุการ ใช้ได้ทั้ง iOS หรือ Android ลักษณะการใช้งานและสืบค้นใกล้เคียงกับกลุ่มที่ 2 รวมเป็นงบประมาณที่เสนอขอทั้งสิ้น 8,239,000 บาท ไม่ใช่ 10,000,000 บาท ตามที่นายจิรัฏฐ์ฯ กล่าวอ้าง
วันอังคารที่ 14 กันยายน 2564
รัฐมนตรีเกษตรฯ กล่าวสุนทรพจน์ในพิธีเปิดงาน International Conference on Food Loss and Waste
รัฐมนตรีเกษตรฯ กล่าวสุนทรพจน์ในพิธีเปิดงาน International Conference on Food Loss and Waste ร่วมกับรัฐมนตรีด้านเกษตรและอาหาร จากกลุ่มประเทศ G20 ประเทศอื่น ๆ กว่า 20 ประเทศ และองค์การระหว่างประเทศ
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ร่วมกล่าวสุนทรพจน์ในพิธีเปิดงาน International Conference on Food Loss and Waste ณ เมืองจี่หนาน มณฑลซานตง สาธารณรัฐประชาชนจีน ที่จัดขึ้นระหว่างวันที่ 10 – 11 กันยายน 2564 โดยกระทรวงเกษตรและกิจการชนบทสาธารณรัฐประชาชนจีน ผ่านระบบการประชุมทางไกล โดยในงานมีรัฐมนตรีด้านเกษตรและอาหารจากกลุ่มประเทศ G20 เช่น สหรัฐอเมริกา ฝรั่งเศส ออสเตรเลีย อาร์เจนตินา บราซิล อินโดนีเซีย เม็กซิโก และประเทศอื่น ๆ กว่า 20 ประเทศ องค์การระหว่างประเทศ เช่น FAO IFAD เป็นต้น
รัฐมนตรีว่าการกระทรวงเกษตรและสหกรณ์ กล่าวต่อที่ประชุมว่า ประเทศไทยเล็งเห็นความสำคัญของประเด็นการสูญเสียอาหารและขยะอาหาร ที่ส่งผลกระทบต่อการเสริมสร้างความมั่นคงอาหารของประเทศ โดยประเทศไทยได้มีการขับเคลื่อนการจัดการในเรื่องดังกล่าว ผ่านกลไกการดำเนินงานของคณะกรรมการขับเคลื่อนด้านความมั่นคงอาหารตลอดห่วงโซ่ ภายใต้คณะกรรมการอาหารแห่งชาติ โดยได้มีการแต่งตั้งคณะอนุกรรมการด้านการลดการสูญเสียอาหาร และคณะอนุกรรมการด้านการลดขยะอาหาร เพื่อจัดทำข้อเสนอแนวทางการลดการสูญเสียอาหาร และการลดขยะอาหารของประเทศ รวมถึงขับเคลื่อนการดำเนินงานในการบรรลุเป้าหมายการพัฒนาที่ยั่งยืน
ในฐานะผู้ผลิตและผู้ส่งออกสินค้าเกษตรและอาหารรายใหญ่ของโลก กระทรวงเกษตรและสหกรณ์ได้เน้นย้ำบทบาทการเป็นครัวของโลก โดยการขับเคลื่อนนโยบาย 3S คือ ความปลอดภัยทางอาหาร ความมั่นคงทางอาหาร และความยั่งยืนของทรัพยากร และจากความท้าทายที่ส่งผลกระทบต่อการผลิตสินค้าเกษตรและอาหาร โดยเฉพาะอย่างยิ่ง การเปลี่ยนแปลงสภาพภูมิอากาศ ทำให้การพัฒนาประเทศในอนาคต ต้องมุ่งเน้นการสร้างการเติบโตทางเศรษฐกิจที่เป็นมิตรต่อสิ่งแวดล้อม โดยปรับใช้แนวคิดเศรษฐกิจสู่การพัฒนาที่ยั่งยืน เศรษฐกิจชีวภาพ เศรษฐกิจหมุนเวียน และเศรษฐกิจสีเขียว โดยมุ่งเน้นการสร้างสมดุลของการผลิตสินค้าเกษตร และการอนุรักษ์ทรัพยากรทางการเกษตร ทรัพยากรธรรมชาติและสิ่งแวดล้อม โดยเฉพาะอย่างยิ่งการรักษาความหลากหลายทางชีวภาพ และการใช้ประโยชน์จากทรัพยากรธรรมชาติ ดิน และน้ำ อย่างยั่งยืน
สำหรับประเด็นการสูญเสียอาหารและขยะอาหาร ต้องอาศัยความร่วมมือจากภาครัฐ เอกชน และประชาชน ตลอดห่วงโซ่อุปทานอาหาร ตั้งแต่การผลิตไปจนถึงผู้บริโภค ตลอดจนการขับเคลื่อนตั้งแต่ระดับนโยบายจนถึงการลงมือปฏิบัติจริง เพื่อให้เกิดผลสัมฤทธิ์ในระดับประเทศ ซึ่งการประชุมในวันนี้ เป็นการเปิดประตูสู่ความร่วมมือ เพื่อแลกเปลี่ยนแนวทางการลดการสูญเสียอาหาร และเสริมสร้างความมั่นคงทางอาหาร ระหว่างสาธารณรัฐประชาชนจีน ประเทศไทย และนานาประเทศ ซึ่งถือเป็นมิติของความเป็นหุ้นส่วนการพัฒนา จะสามารถนำพาให้ประชาคมโลกก้าวไปสู่เป้าหมายการพัฒนาที่ยั่งยืน ในอีก 9 ปีข้างหน้านี้ได้
วันอังคารที่ 15 มีนาคม 2565
เลขานุการ รมว.สธ. คิกออฟโครงการ “นำวัคซีนมาหาประชาชน” ที่ จ.สระบุรี
เลขานุการรัฐมนตรีว่าการกระทรวงสาธารณสุข คิกออฟโครงการ “นำวัคซีนมาหาประชาชน” จังหวัดสระบุรี ลงพื้นที่เชิงรุกสร้างวัคซีนใจในชุมชน ชักชวนกลุ่มเสี่ยงเข้าถึงการฉีดวัคซีนป้องกันโควิด 19 พร้อมให้บริการ “ตรวจกาย-สำรวจใจ”
เลขานุการรัฐมนตรีว่าการกระทรวงสาธารณสุข คิกออฟโครงการ “นำวัคซีนมาหาประชาชน” จังหวัดสระบุรี ลงพื้นที่เชิงรุกสร้างวัคซีนใจในชุมชน ชักชวนกลุ่มเสี่ยงเข้าถึงการฉีดวัคซีนป้องกันโควิด 19 พร้อมให้บริการ “ตรวจกาย-สำรวจใจ” ในประชาชนและบุคลากรทางการแพทย์ ลดผลกระทบจากภาวะLong COVID
วันนี้ (15 มีนาคม 2565) ที่เทศบาลตำบลหินกอง อ.หนองแค จ.สระบุรี นายวัชรพงศ์ คูวิจิตรสุวรรณ เลขานุการรัฐมนตรีว่าการกระทรวงสาธารณสุข พร้อมด้วย แพทย์หญิงอัมพร เบญจพลพิทักษ์ อธิบดีกรมสุขภาพจิตและคณะ ร่วมเปิดโครงการ “นำวัคซีนมาหาประชาชน” เพื่อให้บริการเชิงรุกฉีดวัคซีนป้องกันโควิด 19 ในกลุ่ม 608และสร้างความรู้ความเข้าใจในการรับวัคซีนอย่างถูกต้องและปลอดภัย พร้อมบริการ “ตรวจกาย-สำรวจใจ” ในประชาชน บุคลากรทางการแพทย์ และอาสาสมัครสาธารณสุขประจำหมู่บ้าน (อสม.) ที่เคยติดเชื้อโควิดและมีภาวะLong COVID ให้ได้รับการช่วยเหลือดูแลจิตใจ จนสามารถกลับไปชีวิตได้อย่างมีความสุข ปรับตัวเข้ากับวิถีชีวิตใหม่ได้ โดยมีบุคลากรสาธารณสุขและอาสาสมัครสาธารณสุขประจำหมู่บ้าน เข้าร่วมโครงการจำนวน 600 คน
นายวัชรพงศ์ กล่าวว่า กระทรวงสาธารณสุขมีนโยบายให้ทุกคนในประเทศไทยเข้าถึงวัคซีนที่มีคุณภาพ ปลอดภัย มีประสิทธิภาพในการป้องกันโรคโควิด 19 เพื่อลดอัตราการเจ็บป่วยและเสียชีวิต โดยเฉพาะประชาชนกลุ่มเสี่ยง คือ ผู้มีอายุ 60 ปี ขึ้นไปและผู้ที่มีโรคประจำตัว รวมถึงป้องกันระบบสุขภาพของประเทศ ปกป้องบุคลากรด่านหน้าจากการดูแลผู้ติดเชื้อ โดยโครงการ “นำวัคซีนมาหาประชาชน” เป็นหนึ่งในการส่งเสริมให้ประชาชนได้รับวัคซีนอย่างครอบคลุม เพิ่มศักยภาพหน่วยบริการด้านสาธารณสุขในทุกระดับ เพิ่มกำลังในการให้บริการประชาชนทั้งเชิงรุกและเชิงรับ ผ่านกลไก 3 หมอ เพื่อให้ประชาชนเข้าถึงบริการวัคซีนได้รวดเร็วยิ่งขึ้น โดยเฉพาะกลุ่มเสี่ยง 608ที่ยังไม่ได้รับวัคซีน ส่วนประชาชนบางรายที่ขาดความรู้ความเข้าใจเรื่องวัคซีนที่ถูกต้อง ทำให้ปฏิเสธการฉีดวัคซีน กรมสุขภาพจิตได้พัฒนาเครื่องมือMI (Motivation Interviewing) หรือการให้คำปรึกษาแบบโน้มน้าวใจด้วยการพูดคุยทำให้เห็นถึงคุณค่าและประโยชน์ของการฉีดวัคซีน จนยอมรับการฉีดวัคซีนได้ในที่สุด
ด้านแพทย์หญิงอัมพร กล่าวว่า โรคโควิด 19 นอกจากผลกระทบทางกายแล้ว ยังมีผลกระทบทางใจที่มีแนวโน้มจะเพิ่มความรุนแรงมากขึ้น จากข้อมูลพบว่าประชาชนมีความเครียด มีภาวะหมดไฟ ภาวะซึมเศร้าและมีความคิดทำร้ายตนเองเพิ่มสูงขึ้นอย่างชัดเจน ส่วนใหญ่มีสาเหตุมาจากปัจจัยทางสังคม สิ่งแวดล้อม เศรษฐกิจ และข้อจำกัดในการปรับตัวต่อวิถีNew Normal กรมสุขภาพจิตจึงมีการดูแลจิตใจบุคลากรสาธารณสุขและอาสาสมัครสาธารณสุขที่มีภาวะ Long COVID โดยประเมินความสุขด้วยเครื่อง Smart Pulse ซึ่งใน จ.สระบุรี ดำเนินการแล้วใน อ.ดอนพุด และ อ.หนองโดน จำนวน 10 คน พบมีความเครียด 4 คน ปกติ 6 คน สามารถให้การช่วยเหลือเบื้องต้นด้วยการปฐมพยาบาลทางใจ และมีแผนดำเนินการต่อใน อ.หนองแค อ.วิหารแดง และอ.หนองแซง ต่อไป
“ผลกระทบทางจิตใจที่มีแนวโน้มเพิ่มความรุนแรงมากยิ่งขึ้น ต้องอาศัยความร่วมมือของภาคีเครือข่ายทุกภาคส่วนและทุกระดับ ใช้ทั้งศักยภาพและสายสัมพันธ์ในชุมชนร่วมกันสร้างความรู้สึกปลอดภัยและสร้างความเข้าใจให้โอกาสกันและกัน เพื่อนำไปสู่การมีพลังใจที่จะก้าวผ่านวิกฤตการระบาดในครั้งนี้ไปด้วยกัน” แพทย์หญิงอัมพร กล่าว
************************************ 15 มีนาคม 2565